Fagaceae

Fagaceae u fagacias ye una familia de plantas de l'orden Fagales, formata por cuantos cheneros, podendo estar árbols u matollos de fuella caduca u de fuella perenne.

 Cheneros 
 Castanea, con ueito especies, estendillatas por l'este y o sud-ueste d'Asia, o sud-este d'Europa y l'este d'America d'o Norte.
 Castanopsis, con alto u baixo 125-130 especies, en o sud-este d'Asia.
 Chrysolepis, con dos especies en l'ueste d'Estaus Unius.
 Colombobalanus, formato por nomás que una sola especie, C. excelsa, en o norte d'America d'o Sud, a sobén encluito en Trigonobalanus.
 Fagus, os faus, con 10 especies, en o norte templato de l'este d'Asia, sud-ueste d'Asia, Europa y este d'America d'o Norte.
 Formanodendron.
 Lithocarpus, con alto u baixo 330-340 especies, todas con nomás que una excepción en Asia tropical u templata; una especie (L. densiflorus) en California y sud-ueste d'Oregón.
 Quercus, formata por caixicos y atros; en fan parte alto u baixo 500 especies, estendillatas por tot o hemisferio norte, encara que trescruzan o ecuador en Indonesia.
 Trigonobalanus, con nomás que una especie, T. verticillata, en Asia meridional tropical.

O chenero Nothofagus (alto u baixo 35 especies d'o hemisferio sud), que d'antis mas s'encluiban entre as fagacias, agora se considera que ye una familia deseparata, Nothofagaceae.

 Vonclos externos